**Általános szerződési feltételek**

A Human Sec Vagyonvédelmi és Szolgáltató Kft. Ügyfelei gyors és korszerű kiszolgálása érdekében Internet alapú ügyfélszolgálatot üzemeltet Online Ügyfélszolgálat (továbbiakban: Szolgáltató) néven. Az Internet alapú ügyfélszolgálat szolgáltatásait fent nevezett szolgáltató biztosítja mindazon Ügyfeleinek (továbbiakban: Felhasználó) akik megfelelnek a jelen szerződésben foglalt feltételeknek. A szolgáltatót megilleti a jog, hogy az egyoldalú szolgáltatás feltételeit az Ügyfelek és a szolgáltatás biztonsága érdekében egyoldalúan módosítsa. Annak érdekében, hogy a szolgáltatás igénybevétele során egyik fél se sértse a hatályos jogszabályokat, egymás, illetve kívül álló harmadik személyek jogait, a felek az alábbi szabályok betartását vállalják.

**1. A szerződésben használt fogalmak**

*A szolgáltatás*

Online ügyfélszolgálati rendszer, amely parkolási eseményekkel kapcsolódóan, a [**www.humanseckft.hu**](http://www.humanseckft.hu)**/online ügyfélszolgálat** oldalon érhető el, a [**www.humanseckft.hu**](http://www.humanseckft.hu)-n megtalálható mindenkori szolgáltatási listán szereplő, szolgáltatásokat nyújtja Ügyfeleink számára.

*A szolgáltató*

A Human Sec Vagyonvédelmi és Szolgáltató Kft.

*Igénybevevők köre*

A Human Sec Vagyonvédelmi és Szolgáltató Kft. (továbbiakban Szolgáltató) azon Ügyfele, aki legalább egy érvényes – parkolásról, behajtásról szóló – nyugtával, számlával rendelkezik Társaságunktól és regisztrál az Online Ügyfélszolgálaton.

**2. A szolgáltatás elérhetősége**

A felhasználó az Online Ügyfélszolgálatot a [**www.humanseckft.hu**](http://www.humanseckft.hu)**/online ügyfélszolgálat** címen éri el.

**3. Regisztráció**

Az a folyamat, amely során a Szolgáltató Ügyfele - szerződéskötés és hozzáférése aktiválása után - jogosultságot kap arra, hogy a Human Sec Kft. Online Ügyfélszolgálat rendszerét használja. A regisztráció a [**www.humanseckft.hu**](http://www.humanseckft.hu)**/online ügyfélszolgálat** honlapon, vagy a Human Sec Vagyonvédelmi és Szolgáltató Kft. Ügyfélszolgálati Irodájában vagy Parkolási és/vagy behajtási jegy értékesítési pontjainál regisztrációt kezdeményező és az Online Ügyfélszolgálat igénybevételére szerződést kötő Ügyfelünk jogosulttá válik az Online Ügyfélszolgálat szolgáltatásaira.

**4. A szolgáltatás tartalmi elemei**

A szolgáltatás keretein belül a felhasználó parkolási eseményével kapcsolatos ügyintézése céljából teljes körűen lekérdezhetők, illetve a [www.humanseckft.hu](http://www.humanseckft.hu)/online ügyfélszolgálat  honlapon található szolgáltatási listában foglaltak szerinti műveletek végezhetők el.

**5. A szerződés**

A Szolgáltató, valamint a Felhasználó között létrejövő, az Online Ügyfélszolgálat szolgáltatásainak igénybevételére vonatkozó megállapodás, amely a jelen általános szerződési feltételekkel összhangban szabályozza a jogviszony feltételeit, a felek jogait és kötelezettségeit. A szolgáltatás a szolgáltatói szerződés hatálya alatt, az Ügyfél egy-konkrét, a szolgáltatóval fennálló parkolási eseményére vonatkozik.

**6. Ügyfél azonosítás**

Ügyfelünk az Online Ügyfélszolgálaton az általa választott felhasználónévvel és jelszóval jogosult megtekinteni parkolási eseményével kapcsolatos ügyintézést.

**7. E-mail cím**

A felhasználó a szolgáltatói szerződésben e-mail címet ad meg. A felhasználó felel azért, hogy nincs olyan delegáltja a mail-boxának, akinek a szolgáltatás körében nem kívánja a szolgáltatáshoz és a szerződéseihez való hozzáférést.

**8. Felelősség**

8.1 A Felhasználó tudomásul veszi, hogy ha az Online Ügyfélszolgálat szolgáltatásai keretében általa végrehajtott módosítások tévesek, hiányosak, vagy jogsértők, a Szolgáltató az ebből eredő károkért nem felel.

8.2 A Felhasználó a szolgáltatáshoz szükséges belépési azonosítót és titkos belépési jelszót mindenkivel szemben köteles titkosan kezelni és megőrizni. A belépési azonosító és jelszó jogosulatlan személyek általi felhasználásából eredő károkért a Felhasználó köteles helytállni, az ebből eredő esetleges adat-, vagy titokvédelmi sérelem következményeit maga viseli, annak kapcsán a Szolgáltatóval szemben jog- és igényérvényesítésre nem jogosult.

8.3 A Felhasználó haladéktalanul köteles webes jelszavát lecserélni, amennyiben attól tart, hogy azok jogosulatlan személy birtokába kerültek. Ha az azonosítását szolgáló adatokat elvesztette, elfelejtette, köteles erről értesíteni (postai úton vagy elektronikusan) a Szolgáltatót. Az értesítést megelőzően bekövetkezett károkat a Felhasználó maga viseli, az értesítés kézhezvételét követően esetlegesen bekövetkező károkért a Szolgáltató tartozik helytállni. Vita esetén az értesítés megtörténtét a Felhasználónak kell bizonyítania.

8.4 Valamely titkos belépési jelszónak 3 egymást követő alkalommal rosszul történő megadása esetén a szolgáltatás ideiglenes letiltására kerül sor. Az Online Ügyfélszolgálat felületén Ügyfelünk tájékoztatást kap az új jelszókérés menetéről.

8.5 Visszaélés gyanúja esetén a Szolgáltató a Felhasználó egyidejű értesítése mellett jogosult az Online Ügyfélszolgálat szolgáltatásainak letiltását kezdeményezni. Az ideiglenes letiltás ilyen esetben kizárólag a Felhasználó írásbeli hozzájárulása mellett oldható fel.

**9. A szolgáltatás díjazása**

A Szolgáltató külön díjat az Online Ügyfélszolgálat szolgáltatásért nem számol fel.

**10. Elérhetőség**

A szolgáltatás a hét minden napján 0-24 óráig elérhető. A Szolgáltató azonban fenntartja magának a jogot, hogy - előzetes bejelentés nélkül is - rendszerén esetenként karbantartási munkálatokat végezzen, és ennek kapcsán a szolgáltatást ideiglenesen szüneteltesse. A várható üzemszünetet a Szolgáltató - lehetőség szerint - internetes oldalain előre jelzi.
A Felhasználó érdekkörében felmerült (technikai, szolgáltató általi, egyéb, vis maior) hibákért, illetve bekövetkezett károkért a Szolgáltató nem felel.

**I. A SZOLGÁLTATÁSI SZERZŐDÉS HATÁLYBA LÉPÉSE, MEGSZŰNÉSE**

A szolgáltatási szerződés határozatlan idejű, a regisztráció (érvényesítését) aktiválását követően lép hatályba. Amennyiben a Felhasználó által visszaküldött adatok nem egyeznek a Szolgáltatónál meglévő adatokkal adategyeztetést követően lép hatályba a szerződés.
A szolgáltatási szerződés megszűnik a felhasználó halálával, a Szolgáltató jogutód nélküli megszűnésével, a felek közös megegyezésével, a felek bármelyikének indokolás nélküli rendes felmondásával, jogutód nélküli megszűnésével, továbbá a Szolgáltatónak a Felhasználóhoz intézett azonnali hatályú felmondásával. A Felhasználó a szolgáltatási szerződés közös megegyezéssel történő megszüntetését a Szolgáltatótól postai vagy elektronikus úton kezdeményezheti. A szolgáltatási szerződés megszüntetési igény Szolgáltató általi tudomásulvételét követően az elérési jogosultság megszűnik. A rendes felmondás jogát a felek a másik félhez fenti módon intézett egyoldalú nyilatkozattal gyakorolhatják. A felmondási idő 15 nap. A felmondási idő elteltéig a szolgáltatás fennmarad. A Szolgáltató jogosult a jelen szerződést a szolgáltatás nem rendeltetésszerű használata esetén a Felhasználóhoz intézett egyoldalú nyilatkozattal, azonnali hatállyal felmondani, illetve a Szolgáltatást megszüntetni. A szolgáltatási szerződés megszűnése nem érinti a szolgáltatás körébe vont biztosítási szerződés hatályát.

**II. A SZOLGÁLTATÁSI SZERZŐDÉS MÓDOSÍTÁSA**

A Szolgáltató az egyoldalúan meghirdetett szolgáltatás jelen szerződési feltételeit a felek, illetve a szolgáltatás biztonsága érdekében - a szolgáltatások igénybevételének ingyenességére tekintettel - a jövőre nézve jogosult bármikor módosítani. A módosított szolgáltatási szerződési feltételeket Szolgáltató honlapján közzéteszi. Ha a Felhasználó a módosítást nem fogadja el, az erről szóló közlemény közzétételét követő 90 napon belül rendes felmondással felmondhatja a szerződést. Ha a Felhasználó nem él a felmondás jogával, a 90 nap elteltével a közzététel napjára visszamenőleges hatállyal a szolgáltatási szerződés a Szolgáltató által közölt új feltételek szerint, módosult tartalommal marad hatályban.

**III. EGYÉB RENDELKEZÉSEK**

A szolgáltatási szerződés megkötésével a felhasználó hozzájárulását adja ahhoz, hogy a Szolgáltató azokat a személyes adatait is kezelhesse, amelyek a szolgáltatási szerződés megkötése révén, a szolgáltatás igénybevételével összefüggésben jutottak a tudomására. A Felhasználó hozzájárul a szerződéseinek és ügyféladatainak a Szolgáltató Online Ügyfélszolgálat felületén történő megjelenítéséhez. A Human Sec Vagyonvédelmi és Szolgáltató Kft. Ügyfelei adatait bizalmasan kezeli. A szolgáltatási szerződésben nem szabályozott kérdésekben a Magyar Köztársaság Polgári törvénykönyvéről szóló törvény, a személyes adatok védelméről és a közérdekű adatok nyilvánosságáról szóló 1992. évi LXIII. törvény, valamint a fogyasztóvédelemről szóló 1997. évi CLV. törvény rendelkezései az irányadóak.